આ કવિતા વાંચતાની સાથે જ હિન્દુ - મુસ્લિમ સમુદાય માટે ખૂબજ ઉમદા ભાઇચારાની ભાવના આપણા દિમાગમાં ઉભી થઇ જાય છે. સોશ્યલ મિડીયાના માધ્યમથી ઘણી વાર એકબીજા પ્રત્યે દોષારોહણ થતી કોમેન્ટો મુકવામાં આવે છે અને આવી કોમેન્ટોના કારણે વધુ વેરઝેર ઉભા થાય છે. પરંતુ ચાલને આજે અષાઢી ઇદ અને રમઝાન બીજ ઉજવી લઇએ તે કવિતા પાછળ ખૂબજ સારા વિચારો રજૂ કરવામાં આવ્યા છે અને જો આ વિચારોને દરેક હિન્દુ - મુસ્લિમ નાગરિક અમલમાં મુકે અને ભાઇચારાના દર્શન કરાવે તો આપણો ભારત દેશ અનેક સિધ્ધીઓ હાંસલ કરે તેમા બે મત નથી.